Marcus Clarke

Marcus Andrew Hislop CLARKE (n. la 24-an de aprilo 1846 en Londono - m. la 2-an de aŭgusto 1881 en Melburno) estis aŭstralia verkisto. 

 Verkado 
Marcus Clarke, filo de londona advokato, venis al Melburno en la aĝo de 18 jaroj. En 1867, li aliĝis al la ĉiutaga gazeto The Argus, kie li kompilis faktajn informojn pri aŭstraliaj kondamnitejoj. De 1870 ĝis 1872, lia romano " For the Term of his Natural Life" (Por la daŭro de lia natura vivo) estis publikigita serie en la "Australian Journal" (Aŭstralia Ĵurnalo). Clarke ŝajne priskribas la brutalan kondamnitsistemon en Tasmanio, samtempe subtile esplorante la sensacian potencialon de la sinistra temo. Poste, drasta mallongigo (la originala provo estis "kompensi" la heroon pro 20 jaroj da nedirebla sufero per revenigo al civila vivo) kaj ŝanĝo de ĝi per nova, tragika fino rezultigis koheran kaj substancan verkon. La romano altiris tutmondan atenton kaj estas konsiderata unu el la plej fortaj verkoj de la 19-a-jarcenta aŭstralia literaturo.

Lia famo baziĝas ĉefe sur lia fikcio, en kiu li estis fervora observanto kaj vera kronikisto de la vivo. La plej rimarkindaj el ĉi tiuj estas la romano For the Term of His Natural Life (1875), kiu priskribas la neelteneblan vivon de ekzilitoj en Tasmanio komence de  la 19-a jarcento, kaj la rakontoj Chidiok Tich Hourne, Heavy Odds, The Mystery of Major Molinew kaj Twist Shadow and Shine.

En 1868 li fondis la Yorick Klubon, literaturan rondon kiu fine altiris multajn gravajn aŭstraliajn aŭtorojn. Li konatiĝis kun la romantika poeto Victor Daly. 

 Referencoj 

 Eksteraj ligiloj 



Kategorio:Teatraj verkistoj
Kategorio:Verkistoj pri aktivismo kaj socia evoluo
Kategorio:Aŭstraliaj verkistoj
Kategorio:Aŭstraliaj poetoj